На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-491/22-IV/01 од 20.05.2022. године,

Општинско веће општине Гаџин Хан на седници одржаној 25. маја 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве**

**ОДОБРАВАЈУ СЕ** средства у износу од **110.000,00** динара (стодесетхиљададинара) Општинској управи општине Гаџин Хан исплату трошкова по основу два предмета: на основу Споразума о вансудском поравнању исплатити нематеријалну штету услед уједа пса, а на основу Пресуде Основног суда у Нишу исплатити трошкове парничног поступка и нематеријалну штету услед заузећа земљишта.

1. Средства из тачке 1. овог предлога распоређују се на следећи начин:
2. ***Износ: 68.000,00 динара***

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 59**

**Економска класификација 483111 – Новчане казне и пенали по решењу судова**

1. ***Износ: 42.000,00 динара***

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 61**

**Економска класификација 485119 – Остале накнаде штете**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана довољна средства за ове намене.

1)Споразумом о вансудском поравнању број 70-103/22 од 13.05.2022.године закљученим између Општине Гаџин Хан и Тодоровић Слободана из Гаџиног Хана у вези са штетним догађајем који се одиграо 17.02.2022.године тако што је пас луталица ујео Тодоровић Слободана и нанео му лаку телесну повреду утврђује се одговорност Општине за накнаду штете. Чланом 4 Споразума утврђена је висина штете у укупном износу од **40.000,00** динара на основу предлога Комисије за мирно решавање спорова ради накнаде штете број 06-02-463/2020-III-14 и Одлуке о тарифама за накнаду штете по предлозима за мирно решавање спорова (Сл.лист града Ниша 73/2014).

2) Пресудом Основног суда у Нишу број 24 П бр. 14054/2021 од 09.03.2022.године Обавезује се општина Гаџин Хан да тужиоцу Свети Ивановић из Лесковца на име накнаде за фактички заузети део кп бр. 3501/6 уписане у ЛН бр. 314 КО Дукат у површини од 13 м2 исплати износ од **1.300,00** динара као и трошкове парничног поступка у износу од **67.300,00** динара.

Преко парцеле тужиоца кп бр. 3501/6 на месту званом Лаз КО Дукат, без решења о експропријацији просечен је локални пут 136-22 државни пут-Дукат-Русна. Ова парцела је заузета у површини од 13 м2 што је утврђено вештачењем вештака геодетске струке. Тржишна вредност земљишта процењена је од стране вештака пољопривредне струке на 100,00 динара по м2.

На економској .класификацији 483, позиција 59 и економској класифакцији 485, позиција 61 Одлуком о буџету општине Гаџин Хан за 2022.годину планирана средства су у целости утрошена па је неопходно издвојити из текуће буџетске резерве износ од **67.300,00** динара за трошкове парничног поступка и **41.300,00** динара на име накнаде материјалне штете.

.Одлуком о буџету општине Гаџин Хан за 2022.годину средства за ове намене нису планирана и обезбеђују се из текуће буџетске резерве

Број: 06-400-249/22-III

У Гаџином Хану, 25.05.2022.године

ПРЕДСЕДНИК ОПШТИНСКОГ ВЕЋА

Милисав Филиповић